[**Regulamentul de Organizare și Funcționare a Consiliului Național**](https://lege5.ro/Gratuit/gi3dcobwgu4a/organizarea-consiliului-consultativ-pentru-antreprenoriat-de-nivel-regional-regulament?dp=gi2dqobxgi2domy) **pentru Transformare Digitală**

# CAPITOLUL IDispoziții generale

## [**Articolul 1**](https://lege5.ro/Gratuit/gi3dcobwgu4a/art-1-organizarea-consiliului-consultativ-pentru-antreprenoriat-de-nivel-regional-regulament?dp=gi2dqobxgi2dona)

Consiliul Național pentru Transformare Digitală (CNTD), denumit în continuare Consiliul, funcționează ca organ consultativ al Autorității pentru Digitalizarea României (ADR), fără personalitate juridică, în baza prevederilor HG nr. 89/2020 privind organizarea și funcționarea Autorității pentru Digitalizarea României.

## [Articolul 2](https://lege5.ro/Gratuit/gi3dcobwgu4a/art-2-organizarea-consiliului-consultativ-pentru-antreprenoriat-de-nivel-regional-regulament?dp=gi2dqobxgi2donq)

## (1) CNTD se constituie și își desfășoară activitatea potrivit prevederilor prezentului regulament, aprobat în conformitate cu dispozițiile legale în vigoare, în vederea îndeplinirii obiectivelor Autorității pentru Digitalizarea României, asigurând colaborarea cu sectorul privat și societatea civilă, prin emiterea de luări de poziții publice în domeniul său de activitate.

(2) CNTD are rolul de a facilita implicarea tuturor actorilor interesați, precum instituții publice, reprezentanți ai companiilor de profil, ai camerelor de comerț și industrie, ai partenerilor sociali, ai organizațiilor neguvernamentale ale mediului de afaceri din sectorul digital, ai mediului academic, reprezentanți ai instituțiilor de învățământ superior sau ai institutelor de cercetare cu activitate în domeniul digital - în dezbaterea propunerilor și măsurilor care au scopul de a contribui la transformarea digitală a economiei și societății românești în linia direcțiilor de acțiune europene în domeniu.

(3) Misiunea CNTD este de a contribui la creșterea gradului de transparență a deciziilor administrației publice, asigurând informarea, consultarea și participarea activă a membrilor Consiliului în procesul de elaborare a documentelor strategice și a proiectelor de acte normative cu efecte asupra procesului de transformare digitală a economiei și societății românești.

**Articolul 3**

(1) Principiile care stau la baza desfășurării activității CNTD, astfel cum sunt definite în prevederile europene și legislația națională, sunt:

a) principiul legalității;

b) principiul egalității;

c) principiul transparenței;

d) principiul imparțialității.

(2) În derularea activităților sale, CNTD va respecta reglementările legale în vigoare privind imparțialitatea, incompatibilitățile și conflictele de interese. În acest sens, membrii CNTD vor semna o declarație pe proprie răspundere - GDPR - prevăzută în ANEXA

# CAPITOLUL IIStructura Consiliului Național pentru Transformare Digitală

## Articolul 4

## (1) Statutul de membru al CNTD se aprobă de către președintele ADR, pe baza unei solicitări fundamentate primite din partea entității care dorește a fi reprezentată în cadrul CNTD.

## (2) Durata mandatului entității de membru al CNTD este de doi ani, cu posibilitatea prelungirii automate pe o perioadă egală cu durata inițială, fără îndeplinirea altor formalități.

**Articolul 5**

(1) Membrii CNTD au următoarele obligații:

a) de a respecta prevederile prezentului Regulament, precum și normele de etică și deontologie profesională;

b) de a participa la ședințele de lucru și activitățile din cadrul CNTD;

c) de a îndeplini sarcinile ce le revin ca urmare a calității deținute;

d) de a informa Secretariatul CNTD despre orice modificare intervenită în reprezentarea entității în cadrul lucrărilor CNTD și al grupurilor de lucru;

e) de a-și delega atribuțiile de reprezentare în CNTD către un alt reprezentant, în cazul în care din motive obiective reprezentanții desemnați în CNTD nu pot participa, cu informarea prealabilă a Secretariatului CNTD;

g) de a respecta prevederile GDPR activității CNTD în conformitate cu dispozițiile art. 3 alin. (4) din prezentul Regulament.

## Articolul 6

CNTD are în componență următoarea structură:

a) președintele ADR, care îndeplinește de drept calitatea de președinte al CNTD;

b) Board-ul CNTD, ai cărui membri sunt nominalizați de către președintele ADR dintre membrii CNTD;

c) grupurile de lucru, stabilite de președintele ADR;

d) Secretariatul CNTD, nominalizat de către președinte din cadrul personalului ADR.

## Articolul 7

## (1) Board-ul CNTD este format din minim 20 membri;

## (2) Durata mandatului de membru în Board-ul CNTD este de doi ani, cu posibilitatea prelungirii automate pe o perioadă egală cu durata inițială, cfără îndeplinirea altor formalități.

## (3) Board-ul are următoarele atribuții și responsabilități:

## a) se întrunește în ședințe de lucru, împreună cu președintele ADR;

## b) coordonează activitatea grupurilor de lucru și analizează rapoartele documentele de poziție întocmite de acestea, după caz;

## c) analizează punctele de vedere exprimate în documentele de poziție ale grupurilor de lucru tematice, precum și recomandările elaborate de acestea;

## d) supune aprobării președintelui ADR documentele programatice și recomandările grupurilor de lucru, pentru a deveni luări de poziție publice ale CNTD, pentru a contribui la procesul de transformare digitală a României;

## Articolul 8

(1) Prin decizie a președintelui ADR, la nivelul CNTD, se constituie grupuri de lucru tematice.

(2) Președintele ADR desemnează pentru fiecare grup de lucru câte un reprezentant care are calitatea de coordonator al grupului de lucru respectiv.

(3) Coordonatorii grupurilor de lucru au responsabilitatea de a informa Secretariatul CNTD privind componența, prezența și activitatea membrilor grupurilor de lucru în cadrul CNTD.

## CAPITOLUL III

## Atribuțiile CNTD

**Articolul 9**

CNTD îndeplinește următoarele atribuții principale:

a) dezbate și elaborează recomandări în vederea fundamentării politicilor și strategiilor, în scopul realizării Programului de guvernare privind transformarea digitală a societății și economiei românești;

b) dezbate și elaborează recomandări privind implementarea politicilor și strategiilor care vizează transformarea digitală, în concordanță cu cerințele pieței unice digitale europene și în corelare cu celelalte documente programatice sectoriale;

c) dezbate și elaborează recomandări privind inițierea și implementarea de programe și proiecte în vederea susținerii procesului de transformare digitală a societății și economiei românești;

d) dezbate propuneri de îmbunătățire a cadrului legislativ, cu impact asupra facilitării procesului de transformare digitală;

e) se reunește în grupurile de lucru constituite, ori de câte ori este nevoie, în vederea analizării și dezbaterii de subiecte specifice, esențiale în procesul de transformare digitală, cât și pentru elaborarea de diverse documente care să susțină acest proces;

f) informează instituțiile publice cu privire la recomandările elaborate de CNTD;

g) îndeplinește orice alte atribuții din domeniul său de competență.

**Articolul 10**

Înîndeplinirea obiectivelor sale, CNTD are următoarele responsabilități:

a) întocmește anual un raport de activitate;

b) publică raportul anual de activitate al CNTD, precum și alte documente cuprinzând analize, opinii și recomandări,în cel mult 30 de zile de la aprobarea lor de către CNTD pe site-ul web al ADR,în secțiunea dedicată CNTD, prin grija Secretariatului CNTD;

c) colaborează cu structuri și organisme naționale și internaționale cu responsabilități similare.

## CAPITOLUL IV

## Organizarea și funcționarea Consiliului Național pentru Transformare Digitală

**Articolul 11**

Ședințele CNTD se împart în ședințe ordinare și extraordinare și se desfășoară în format fizic sau online.(2) Ședințele CNTD sunt conduse de către președintele ADR, iar în lipsa acestuia de unul dintre vicepreședinții ADR, împuterniciți de către acesta.

(3) Anual, se convoacă două ședințe ordinare; ședințele ordinare sunt anunțate cu cel puțin 15 zile calendaristice înainte de data ședinței.

(4) Ședințele extraordinare se convoacă la solicitarea:

a) a cel puțin un sfert dintre membrii CNTD prin formularul prevăzut în ANEXA 2.

b) președintelui ADR.

(5) Convocarea ședințelor extraordinare se realizează de către președintele ADR, prin Secretariatul CNTD, cu cel puțin 7 zile calendaristice înainte de data ședinței.

(6) Cvorumul de ședință este îndeplinit în prezența a cel puțin jumătate plus unu dintre membrii Board-ului CNTD.

(7) Convocarea ședințelor se realizează, prin e-mail sau alte mijloace electronice, de către Secretariatul CNTD. Convocatorul va conține informații privind modalitatea de desfășurare a ședinței, data, ora de începere și ordinea de zi a ședinței.

(8) În vederea îndeplinirii atribuțiilor prevăzute la Art. 9 din prezentul Regulament, membrii CNTD votează în cadrul ședințelor sau prin procedura de vot la distanță, prin mijloace electronice, cu precizarea punctului aflat pe ordinea de zi și a termenului-limită până la care acesta poate fi exprimat.

(9) Procedura de vot este considerată valabil îndeplinită dacă propunerea supusă la vot întrunește majoritatea simplă a voturilor exprimate.

(10) ADR pune la dispoziția membrilor CNTD un forum de discuții online pentru facilitarea colaborării la distanță.

## Articolul 12

(1) Președintele ADR poate invita la ședințele CNTD reprezentanți ai instituțiilor publice, entități private, mediul asociativ, în funcție de subiectele abordate, în condițiile respectării obligației de confidențialitate, acolo unde este cazul.

(2) Invitații Președintelui ADR pot exprima, verbal sau în scris, puncte de vedere, cu caracter consultativ, în cadrul ședințelor CNTD sau prin transmiterea acestora către Secretariatul CNTD.

(3) Toți invitații prezenți la ședință vor semna o declarație de confidențialitate (ANEXA 3), în cazul în care aspectele discutate nu sunt publice.

**CAPITOLUL V**

**Grupurile de lucru tematice**

**Articolul 13**

(1) Componența grupurilor de lucru este aprobată de președintele ADR în funcție de tematica specifică pentru care se constituie.

(2) O entitate membră a CNTD poate fi reprezentată într-un grup de lucru de maxim 2 persoane.

(3) Ședințele grupurilor de lucru se convoacă ori de câte ori este necesar, la inițiativa președintelui ADR sau a coordonatorului grupului de lucru, prin Secretariatul CNTD.

(4) Ședințele grupurilor de lucru sunt conduse de coordonatorul grupului de lucru, cu informarea președintelui ADR și cu participarea unui reprezentant al Secretariatului CNTD.

(5) După încheierea dezbaterilor cu privire la punctele aflate pe ordinea de zi a ședinței, grupurile de lucru întocmesc un document de poziție care cuprinde, pe lângă opinia majorității membrilor grupului și părerile contrare, după caz.

(6) Documentele de poziție întocmite de grupurile de lucru sunt transmise spre consultare membrilor Board-ului CNTD.

## Articolul 14

(1) Ședințele grupurilor de lucru se convoacă cu cel puțin 3 zile lucrătoare înainte de data ședinței.

(2) Ședințele grupurilor de lucru se țin în prezența a cel puțin o treime dintre membrii grupului de lucru.

(3) Convocarea ședințelor se realizează, prin e-mail sau alte mijloace electronice, de către Secretariatul CNTD. Convocatorul conține informații privind modalitatea de desfășurare a ședinței, data, ora de începere și ordinea de zi a ședinței.

(4) La solicitarea președintelui ADR, la ședințele grupurilor de lucru tematice pot participa, cu statut de invitat, și reprezentanți ai altor entități publice sau private, în conformitate cu prevederile art.12 din prezentul Regulament.

## Articolul 15

(1) La fiecare ședință a grupurilor de lucru, Secretariatul CNTD întocmește un proces-verbal/minută, supus spre aprobarea participanților la sfârșitul ședinței.

(2) Procesele-verbale, împreună cu documentele informative, se comunică Board-ului CNTD și tuturor membrilor grupului de lucru respectiv, prin grija Secretariatului CNTD, în termen de maximum 7 zile calendaristice de la data ședinței.

## Articolul 16

(1) Recomandările elaborate de grupurile de lucru tematice și înaintate de către coordonatori se transmit în scris, prin grija Secretariatul CNTD, către Board-ul CNTD și tuturor membrilor Consiliului, precum și altor organizații interesate, stabilite în ședința CNTD.

(2) Recomandările elaborate de grupurile de lucru tematice se publică pe site-ul ADR de Secretariatul CNTD, spre informare, instituțiilor publice vizate al căror obiect de activitate ar putea fi influențat de acestea.

# CAPITOLUL VISecretariatul CNTD

# Articolul 17

# Secretariatul CNTD reprezintă aparatul tehnic de lucru al acestuia, cu activitate permanentă și este asigurat de Autoritatea pentru Digitalizarea României. Componența nominală a secretariatului este stabilită de președintele ADR.

## Articolul 18

(1) Secretariatul CNTD îndeplinește următoarele atribuții:

1. pregătește și asigură desfășurarea în bune condiții a ședințelor CNTD, ale Board-ului CNTD și ale grupurilor de lucru, fizic și online;
2. primește propunerile președintelui ADR sau ale membrilor Consiliului pentru problemele necesar a fi dezbătute în plenul ședințelor CNTD și ale Board-ului CNTD;
3. întocmește proiectul ordinii de zi a ședințelor CNTD și ale Board-ului CNTD, pe care le supune aprobării președintelui ADR;
4. asigură convocarea membrilor CNTD pentru ședințele ordinare și extraordinare, precum și pentru ședințele Board-ului CNTD și ale grupurilor de lucru;
5. transmite ordinea de zi și materialele referitoare la temele incluse pe ordinea de zi;
6. elaborează procesul-verbal al ședinței CNTD, supus spre aprobarea CNTD în debutul ședinței următoare;
7. transmite Board-ului CNTD recomandările, precum și procesele-verbale ale ședințelor și rapoartele întocmite de coordonatorii grupurilor de lucru tematice;
8. întocmește raportul anual al activității Consiliului, care va cuprinde temele incluse pe ordinea de zi a ședințelor, situația prezenței și participării membrilor la lucrările Consiliului, precum și recomandările formulate, pe care îl înaintează spre aprobare Președintelui ADR;
9. asigură publicarea pe site-ul ADR a raportului anual al activității CNTD;
10. asigură păstrarea și arhivarea, în format letric și electronic, a documentelor referitoare la activitatea CNTD.

Secretariatul CNTD și platforma de comunicare electronică în cadrul CNTD se asigură din bugetul ADR.

# CAPITOLUL VIIÎncetarea calității de membru CNTD

Articolul 19

(1)Încetarea calității de membru poate interveni în următoarele situații:

a) la cererea scrisă a titularului, cu acordarea unui preaviz de 15 zile calendaristice;

b) prin revocarea calității de membru de către președintele ADR, în cazul aducerii unui prejudiciu de imagine;

c) prin înregistrarea a trei absențe consecutive de la şedinţele CNTD, la solicitarea Secretariatului CNTD, cu aprobarea președintelui ADR.

d) de drept:

(i) în cazul persoanelor fizice, la împlinirea termenului pentru care a fost acordat mandatul și deces;

(ii) în cazul persoanelor juridice, în caz de dizolvare, lichidare, radiere ori printr-un alt mod prevăzut de lege;

(iii) în cazul ONG-urilor, în caz de dizolvare, lichidare sau radiere.

(2) Membrii CNTD solicită președintelui ADR, prin Secretariatul CNTD, printr-o cerere, încetarea statutului de membru. Secretariatul CNTD înaintează spre aprobare președintelui ADR cererea completată și semnată de reprezentantul desemnat al entității membre în CNTD (ANEXA 4). Încetarea statutului de membru se aprobă de președintele ADR.

# CAPITOLUL VIII

# [Dispoziții finale](https://lege5.ro/Gratuit/gi3dcobwgu4a/dispozitii-finale-regulament?dp=gi2dqobxgi2timy)

## Articolul 20

Membrii CNTD își exercită atribuțiile cu titlu gratuit.

## Articolul 21

Pentru nerespectarea atribuțiilor, competențelor și obligațiilor stabilite, membrii CNTD răspund în condițiile prezentului Regulament.

## Articolul 22

Prezentul Regulament se aprobă și se modifică prin decizie a președintelui ADR.